《宴清都 嘉禾遇曹希文，同过武原，下榻书巢》
清代·华胥

不减冶游兴。韶光在。霏微絮乱烟暝。秦驻花殷，由拳浪软，去留烟定。

寻了熟鹭训鸥，许重过、书巢鹤艇。怅春归、啼鸟都稀，筠帘昼长人静。

更看碧宇澄空，海津尘远，风岫霞冷。年时赋别江郎梦，老鬓花犹胜。

故园已隔三霜，拼到处，清尊醉醒。还凝伫、万绿芳丛，一蟾素影。

作者简介：清江苏无锡人，字羲逸。画人物仕女，密致而不流于刻划，与恽寿平花卉、王翚山水并称。兼工水墨山水。